NCIS

Az ***NCIS*** az amerikai CBS-hálózat tévésorozata a tengerészeti nyomozószolgálat speciális ügynökökből álló csapatáról. A sorozattervezet és a szereplők bemutatkozására a *JAG - Becsületbeli ügyek* egy dupla-epizódjában került sor (8. évad 20-21. rész). A széria premierje 2003. szeptember 23-án volt, Magyarországon a TV2 tűzte műsorára 2005. október 17-től. Magyarul eredetileg "**NCIS: Tengerészeti Helyszínelők**" címet kapott az I.-II. szezon, ám a Helyszínelők sorozatára utaló cím miatt a Viasat védjegy-használatként megnevezve eljárást indított a TV2 ellen és megnyerte. Azóta a TV2 csak NCIS címet használ. A sorozat ismétlése 2009. november 13-tól az AXN műsorán is látható volt. A TV2 a 2012. szeptember 10. napon még leadta a 200. epizódot - az után összevissza tologatták a részek kezdési időpontját, de a kiadottól is eltérő időben, vagy egyáltalán nem kerültek adásba az epizódok, míg végül eltűnt a csatornáról és éveken át nem is tért vissza az **NCIS**.

## Koncepció

Az *NCIS* a Haditengerészeti Bűnügyi Nyomozó Hivatal (a sorozatban mint "Haditengerészeti Bűnüldöző Hivatal") Főügyekért Felelős Csapatának különleges ügynökeit követi nyomon, a szervezet főhadiszállásán (Washingtoni Navy Yard) Washingtonban.

Műholdas kép az igazi főhadiszállásról - a sorozatot természetesen nem ott forgatták.

A csapatot gyakran bízzák meg kiemelten jelentős ügyekkel, mint az elnök nukleáris fegyverekért felelős emberének halála, bombaszituáció az USA hadiflottájának hajóján, egy valóságshow-szereplő halála az USA Tengerészeti Testületének bázisán, terrorista fenyegetések és emberrablások. Ugyanakkor bármilyen olyan bűneset megoldására is kijelölik őket, ami a hadiflottához vagy a tengerészeti testülethez kötődik, főképp ha tengerész (katona) az áldozat vagy az elkövető.

## Szereplők

*Bővebben: Az NCIS szereplői*
Sablon:Színdoboz Főszereplő

Sablon:Színdoboz Vendég

Sablon:Színdoboz Visszatérő

Sablon:Színdoboz Visszaemlékezés

## Érdekességek

* A sorozat duplarészes pilotjában, ami a JAG c. sorozat 8x20 és 8x21 részeként került adásba, négy későbbi NCIS-szereplő tűnik fel: Gibbs, Tony, Abby és Ducky.
* A második évad *Kirakós játék* című epizódjában Gibbs azt mondja Kate-nek, hogy Ducky úgy nézett ki fiatalkorában, mint Illya Kuryakin. Ez annak a karakternek a neve akit David McCallum (Ducky) fiatalon a *The Man from U.N.C.L.E.* című tévésorozatban valóban játszott. Hasonló áthallásos utalásra akadni a 2005/2006-os évad *Hiatus* című fináléja első részében, amikor Michael Weatherly karaktere megjegyzi, hogy (egy valószínűtlen dologgal szemben) jobb esélye lett volna Jessica Alba mellett kikötni. A valóságban pedig Weatherlynek és Albának ténylegesen is volt köze egymáshoz, nemcsak annyi, hogy a *Sötét angyal*ban szerepeltek együtt.
* A forgatókönyv vagy a szereplőválogatás véletlenszerűsége okozza, de több színész is hasonlóságot mutat szerepével a való életben. Így DiNozzo ügynök és az őt alakító Michael Weatherly apja is svájcibicska-importőrök. Míg Abby Sciuto pedig a sorozat szerint Jefferson Parishben, Louisianában nőtt fel, addig az őt alakító Pauley Perrette Louisianában, Metairie-ben született, New Orleanstól nem messze. Perrette-nek emellett kriminológiából felsőfokú végzettsége is van, és ellátogatott a valódi NCIS-központba, hogy találkozzon igazi törvényszéki tudóssal. A komputerspecialista McGee-t alakító Murray pedig hobbiból számítógépeket épít.
* Az első évad 2006-ban megjelent DVD-változatán elhelyezett "A kulisszák mögött' című összeállítás szerint McCallum elvállalta, hogy a törvényszéki tudományok szakértője lesz annak érdekében, hogy még jobban játszhassa el dr. "Ducky" Mallard szerepét, így aztán megjelent szakmai konferenciákon is. A sorozat producere, Bellisario elmondása szerint, McCallum tudása olyan kiterjedtté nőtt, hogy komolyan elgondolkodott rajta: a széria technikai tanácsadójává teszi.
* Dr. Mallard (Ducky) laborjának falán a *Mallard* nevű brit mozdony makettje található.
* A producerek némelyike régi rajongója az *X-akták*nak. Az *NCIS* megemeli kalapját a sorozat előtt az első évad *Az igazság odaát van* című részével is, mely egy rejtélyes gyilkosság körül bonyolódik, amihez köze van egyes, az *X-akták* sorozathoz epizódokat író, valós személyekről elnevezett sorozatbeli tengerészeknek is. A harmadik évad *Head Case* című részében az egyik szereplő azt mondja, "Mintha csak egy X-akták-epizódba csöppentünk volna.".
* A harmadik évad *Frame Up* nevű részében David L. Brant különleges ügynök - aki az NCIS jövendőbeli főigazgatója -, amikor feltűnik, Gibbs nyugdíjba vonulásával viccelődik.
* A harmadik évad néhány epizódjában visszatérő Charles "Chip" Sterlinget alakító Michael Bellisario az executive producer, Donald P. Bellisario fia. Emellett érdekesség még, hogy a színész a *JAG*-ben is játszott, méghozzá az egyik főszereplő, Bud Roberts testvérét. Az ügyész, Bud Roberts (Patrick Labyorteaux) az első évad egyik részében is szerepel vendégként, a két sorozat közötti összeköttetést erősítendő.
* Troian Bellisario, aki a második évad 20. részében a McGee szobájában lévő kislányt alakította, és aki megjelent a harmadik évad 16. epizódjában, valamint a negyedik évad 9. részében is fel tűnik, mint McGee húga, Sarah, Donald P. Bellisario lánya.
* Sean Murray is feltűnt hat rész erejéig az NCIS anyasorozatában, a JAG-ben, de nem McGee-t - NCIS-beli karakterét - alakította, hanem Denny Waldent.
* A sorozatban a Tobias Fornell FBI-igazgatóhelyettest játszó Joe Spano is játszott az anyasorozat JAG-ben, a *Clipped wings* c. részben Jack Murphy kapitányt alakította. Sablon:Hiv-web
* Számos epizód legalább egy jelenete az NCIS "Sokszoros Fenyegetettség Értékelő Központban", azaz az MTAC-ban (Multiple Threat Assessment Center) játszódik. Az MTAC a sorozatban lényeges megnevezés, mert ilyen az igazi NCIS-ben is létezik, így még ha a való életben az MTAC a "Sokszoros Fenyegetettség Riadó Központ" (Multiple Threat Alert Center) rövidítése, mégis az MTAC mozaikszót még ma is használják a valós életben.
* Mark Harmon, és a későbbi évadokban szereplő Lauren Holly, valamint Rocky Carroll korábban már játszottak együtt a *Chicago Hope*-ban.
* Az első évad *Rémálmok* című részével az *NCIS* lett az első sorozat az amerikai televízióhálózatban, amelyben egy szereplő egyértelműen kimondja a "fuck" (lényegében: kibaszott; bassza meg) szót. Abban a jelenetben, mikor Ari, a renegát Moszad-ügynök (valójában Hamász terrorista) éppen miután meglövi Ducky egyik asszisztensét, szidalmazza Todd ügynököt, mert az rohadéknak nevezte őt. Todd ügynök válasza erre "Rendben, akkor egy kibaszott rohadék" - más kérdés ugyanakkor, hogy "persze" azért a kérdéses szót eltompítja a meglőtt férfi fájdalmas üvöltése.

## Címadás

Amerikában, első évadjában a sorozat a *Navy NCIS* néven futott. Mivel az "N" az *NCIS*-ben a "Naval" (tengerészeti) szót jelöli, a *Navy NCIS* cím technikailag fölösleges elemet tartalmazott. Mégis e név használata mellett döntött a CBS a hírek szerint, a producer kifogása ellenére is, arra hivatkozva, hogy:

* új nézőket kell szerezzenek (konkrétan a *JAG* közönségéből), akik nem feltétlenül vannak tisztában az NCIS mozaikszó jelentésével;
* különbséget kell felmutassanak a hasonló témájú, és hasonló kiejtést is tartalmazó CBS-sorozattól, a *CSI*-tól *(CSI: A helyszínelők)* és annak spinoffjaitól is.

A sikeres első évad után azonban a cím végül mégis lerövidült az *NCIS*-re.

Magyarországon a sorozat eredetileg *NCIS - Tengerészeti Helyszínelők* címmel került képernyőre, amely összetéveszthető volt a Viasat 3 műsorán látható *CSI: A helyszínelők* című sorozat címével. A csatorna ezért pert indított védjegybitorlás címén a TV2 ellen. A Fővárosi Bíróság döntése értelmében 2007. május 11.-től a TV2 nem használhatta a *Tengerészeti Helyszínelők* megnevezést.

## DVD-kiadás

Az első évad DVD-változata nem tartalmazza a kétrészes pilotot, amit a *JAG - Becsületbeli ügyek* részeként sugároztak annak nyolcadik évadában (8x20 és 8x21). A kérdéses részek értelemszerűen a *JAG* nyolcadik évada DVD-verzióján fognak szerepelni.

## Nézettség

2010-ben Magyarország ötödik legnézettebb sorozata volt a 18-49 évesek között, ez a népszerűség megcsappant 2011-re, amikor már csak a 10. helyen állt a korcsoportban. A teljes lakosság körében 2010-ben a 7. legnézettebb, majd a következő évben a 6. volt a mért 1 millió 147 ezer nézővel.
Amerikàban az egyik legnézettebb sorozat.

## Spin-off

A CBS csatorna három spin-off-ot csinált, az NCIS Los Angeles-t, az NCIS: New Orleans-t és az NCIS: Hawaii-t.

### NCIS: Los Angeles

*Bővebben: NCIS: Los Angeles*
Az *NCIS: Los Angeles* (NCIS: LA) sorozattervét és a szereplőket egy NCIS dupla-epizódban mutatták be (6. évad 23–24. rész). Gibbs és McGee Los Angeles-be megy, mert az akkori ügyükben ott volt nyom (hasonlóan ahogy az NCIS bemutatkozására is egy dupla-epizódjában került sor az ugyancsak nagy nézettségű *JAG - Becsületbeli ügyek* szériában). Az *NCIS: LA* sorozat 2009 őszén jelent meg Amerikában.

### NCIS: New Orleans

*Bővebben: NCIS: New Orleans*
Az *NCIS: New Orleans* 2014 őszén indult, amit ugyanúgy előtte egy dupla epizóddal mutattak be a szülősorozatban (11. évad 18–19. rész). Ott Gibbs és Bishop utazott New Orleans-ba (a *Katrina-hurrikán* rombolása, a károk elhárítása visszatetsző állami és föderációs kezelése, és különösen az így elkövetett pénzügyi és politikai visszaélések a széria visszatérő mondandója - még ekkor is).

## Videók

NCIS - Decemberi előzetesAXN NCIS 8. évad - AjánlóNCIS -- augusztus 29-től új évaddal!-ReZe- TV2 - KrimiHétfő Ajánló Promo 2010 (NCIS & Gyilkos számok)
## Képek

FlzeiA7DV0KQQ6FOExjTaHWBjs.jpgPilotEvad-1-NCIS.jpg1. évadEvad-2.jpg2. évadEvad-3.jpg3. évadJZleBCNu2HHzgnXHb9u2LtcTxKH.jpg4. évadEvad-5.jpg5. évadEvad-6.jpg6. évadEvad-7.jpg7. évadEvad-8.jpg8. évadEvad-9.jpg9. évadEvad-10.jpg10. évadEvad-11.jpg11. évadEvad-12.jpg12. évadEvad-13.jpg13. évadEvad-14.jpg14. évadEvad-15.jpg15. évadEvad-16.jpg16. évadEvad-17.jpg17. évadEvad-18.jpg18. évadEvad-19.jpg19. évadP184930 b h8 ds.jpg20. évad
## Jegyzetek

1. ↑ A bíróság döntött: a TV2 nem adhat több Helyszínelőket.
2. ↑ 2010 legnézettebb sorozatai Magyarországon
3. ↑ http://www.sorozatjunkie.hu/2012/01/08/2011-legnezettebb-sorozatai-magyarorszagon/

## További információk

* Hivatalos oldal
* NCIS az Internet Movie Database oldalain
* *NCIS* a TV.com oldalain Archiválva 2008. július 8-i dátummal a Wayback Machine-ben
* Sablon:PORT.hu-film
* NCIS.lap.hu - linkgyűjtemény

 Évadok
 *NCIS* TV filmek
 Videójátékok
 Főcím dalok

Sablon:Lenkov-verse
Sablon:Nemzetközi katalógusok
Sablon:Portál